Eli Brown

Elijah Brown  (lahir 13 Ogos 1999) merupakan seorang pelakon Amerika Syarikat, yang terkenal dengan wataknya sebagai Dylan Walker dalam siri Freeform Pretty Little Liars: The Perfectionists (2019) sebagai sebahagian daripada pelakon utama, selain watak sebagai Dave dalam siri Netflix Spinning Out (2020), dan peranannya sebagai Tristan dalam filem Run Hide Fight (2020). Beliau kini memainkan watak Otto "Obie" Bergmann IV sebagai sebahagian daripada pelakon utama siri HBO Max Gossip Girl (2021–sekarang).

Kehidupan awal dan peribadi 
Dilahirkan sebagai Elijah Brown pada 13 Ogos 1999, beliau berasal dari Eugene, Oregon .   Sehingga tahun 2021, Brown menetap di Brooklyn, New York untuk lebih dekat dengan set Gossip Girl .

Kerjaya 
Pada Mac 2018, diumumkan bahawa Brown telah dipilih bagi siri drama Freeform, Pretty Little Liars: The Perfectionists .  Brown memainkan Dylan Walker sebagai sebahagian daripada pelakon utama siri ini, yang merupakan uji bakat pertamanya dan peranan pertama di skrin. Siri ini ditayangkan pada 20 Mac 2019, dan menamatkan tayangan pasa 22 Mei 2019 selepas 10 episod. Ia secara rasmi dibatalkan selepas satu musim pada September 2019.  

Brown turut menjadi watak jemputan sebagai Dave dalam siri Netflix, Spinning Out . Beliau muncul dalam dua episod siri musim tunggal, yang dikeluarkan pada 1 Januari 2020. 

Brown membintangi sebagai Brett Blackmore, watak utama, dalam filem The F**k-It List, yang dikeluarkan di Netflix pada 1 Julai 2020.  

Pada Disember 2019, diumumkan bahawa Brown telah dipilih untuk berlakon dalam filem Run Hide Fight .  Brown memainkan Tristan Voy, antagonis utama filem itu, yang telah ditayangkan di Festival Filem Venice pada 10 September 2020.  

Pada Mac 2020, diumumkan bahawa Brown telah menyertai pelakon utama Gossip Girl di HBO Max .  Brown membawak watak Otto "Obie" Bergmann IV dalam siri ini, yang ditayangkan pada 8 Julai 2021.

Filemografi

Filem

Televisyen

Rujukan 

Pelakon Amerika Syarikat
Orang hidup
Kelahiran 1999